Vyf lyke by Benoni-mynskag gevindDie toneel waar 10 onwettige mynwerkers se liggame in Junie 2014 gevind is. Foto: @crimeairnetwork, Twitter Lt.kol. Katlego Mogale, woordvoerder van die polisie, het gesê die polisie het inligting ontvang waarna hulle na die mynskag is en die liggame gevind het. Volgens Mogale is die mans doodgeskiet en moet hul identiteit nog bepaal word. Mogale het gesê die mans is vermoedelik al vroeër doodgeskiet waarna hulle liggame na die mynskag geneem is. Sy het gesê die polisie vermoed die oorledenes was onwettige mynwerkers en dat hulle moontlik deur ŉ ander groep onwettige mynwerkers doodgeskiet is. Volgens Mogale ondersoek die polisie vyf sake van moord. Niemand is nog in hegtenis geneem in verband met die voorval nie.